
                        ОБЛАСТ КЪРДЖАЛИ

Изх. № __________  /  ____  .  ____  .  2016 г.

ДО

ОБЩИНСКИ СЪВЕТ

ЧЕРНООЧЕНЕ

ДОКЛАДНА ЗАПИСКА

от

АЙДЪН АРИФ ОСМАН

 Кмет на Община Черноочене

Относно: Проект на Стратегия за управление на общинската собственост на Община Черноочене за периода 2015 - 2019 година. 

             
УВАЖАЕМИ ОБЩИНСКИ СЪВЕТНИЦИ,
Общинският съвет приема стратегия за управление на общинската собственост за срока на мандата си по предложение на кмета на общината. 
Стратегията за управление на общинската собственост на Община Черноочене за периода 2015 – 2019 година е разработена в съответствие с изискванията на чл. 8, ал. 8 от ЗОС на базата на анализ на състоянието по управлението и разпореждането с общинска собственост.

Стратегията определя политиката за развитие на общинската собственост и стопанската дейност на общината и съдържа: основните цели, принципи и приоритети за придобиване, управление и разпореждане с имотите - общинска собственост; основните характеристики на отделните видове имоти, които могат да се предоставят под наем или да бъдат предмет на разпореждане; нуждите на общината от нови имоти и способите за тяхното придобиване, други данни определени от общинския съвет.

Уважаеми госпожи и господа общински съветници, на основание чл. 21, ал. 1, т. 12 от ЗМСМА, чл. 8, ал. 8 от ЗОС и чл. 3, ал. 1 от Наредбата за реда за придобиване управление и разпореждане с общинска собственост на Об С – Черноочене, предлагам за обсъждане и одобрение на приложения към докладната записка проект на Стратегия за управление на общинската собственост на Община Черноочене за 2016 година. 

Приложение: Проект на Стратегия за управление и разпореждане с общинска собственост на Община Черноочене за периода 2015 – 2019 година.

Предвид изложеното предлагам на Общинския съвет да приеме следното

Р Е Ш Е Н И Е:
На основание чл. 21, ал.1, т. 12 от ЗМСМА, чл. 8, ал. 8 от Закона за общинската собственост и чл. 3, ал. 1 от Наредбата за придобиване, управление и разпореждане с общинска собственост, Об С - Черноочене приема Стратегията за управление на общинска собственост на община Черноочене за периода 2015 - 2019 година.

Изготвил:

                   /С. Юмер/

Съгласували:
Директор-дирекция “СА”:




          /К. Нешад/

Юрисконсулт:





/Н. Салим/

АЙДЪН ОСМАН:
Кмет на Община Черноочене

Проект!
Стратегия

за управление на общинската собственост на Община Черноочене

за периода 2015 - 2019 година.
/Приета с Решение  № ___  от __ . __ . 2016 г. на Об С -   Черноочене/

І. ВЪВЕДЕНИЕ

Стратегията за управление на общинската собственост на Община Черноочене за периода 2015 – 2019 година е разработена в съответствие с изискванията на чл.8, ал.8 от ЗОС на базата на анализ на състоянието по управлението и разпореждането с общинска собственост.

Разработването на настоящата стратегия е продиктувано не само от нормативните изисквания, но и от необходимостта от усъвършенстване на плановата дейност на общинския съвет и общинската администрация, като основа за разработване и на годишните програми за управление и разпореждане с имотите, отчитане на настъпилите промени и отчитане на новите приоритети на общинското развитие, при разработването на проектите за бюджет на общината за всяка година, както и при кандидатстването за получаване на кредити от финансови институции, международни програми, проекти и споразумения за ефективно и рационално управление на общинската собственост в интерес на гражданите от общината.

Стратегията определя политиката за развитие на общинската собственост и стопанската дейност на общината и съдържа: основните цели, принципи и приоритети за придобиване, управление и разпореждане с имотите - общинска собственост; основните характеристики на отделните видове имоти, които могат да се предоставят под наем или да бъдат предмет на разпореждане; нуждите на общината от нови имоти и способите за тяхното придобиване; други данни, определени от общинския съвет.

Законът за общинската собственост регламентира придобиването, управлението и разпореждането с общинско имущество. Реда и условията за придобиване на право на собственост и на ограничени вещни права, за предоставяне за управление и за разпореждане с имоти и вещи – общинска собственост, и правомощията на кмета на общината, на кметовете на кметства и на кметските наместници са определени с Наредбата за реда за придобиване, управление и разпореждане с общинска собственост на Общински съвет – с. Черноочене.

Разработването на стратегията е с цел ефективното и планирано управление, което от своя страна е предпоставка за успешното реализиране на политиката на общината във всички сфери на планирането в управлението и разпореждането с общинската собственост.

Общинската собственост е постоянен, автономен източник на приходи за общинския бюджет и обезпечава финансирането на част от общинските дейности. Предварително начертаните цели и приоритети, оповестените намерения на общината при управлението и разпореждането с общинско имущество ще внесе прозрачност, последователност и ред и ще намали възможностите и съмненията за субективизъм.

Стратегията за управление на общинската собственост е обвързана с плана за развитие на Община Черноочене за периода 2014-2020 година. Общинският план за развитие определя насоките за реализиране на проекти върху обекти – общинска собственост, а стратегията и програмата за управление на общинската собственост съдържат описание на наличните активи и необходимостта от придобиване на нови, за осъществяване на приоритетите и мерките, заложени в плана за развитие.

ІІ. ЦЕЛ, ОБХВАТ И СТРУКТУРА НА СТРАТЕГИЯТА

Придобиването, управлението и разпореждането с имущество – собственост на Община Черноочене се извършва под общото ръководство и контрол на Общински съвет в интерес на населението на общината, в съответствие с разпоредбите на Закона за общинската собственост, Наредбата за реда за придобиване, управление и разпореждане с общинска собственост, както и на останалите законови и подзаконови и вътрешни нормативни актове.

            Основна цел на стратегията е да се определи политиката на придобиване, управление и разпореждане с общинска собственост. Реализацията на тази цел изисква анализ на състоянието на общинската собственост и възможностите за нейното развитие, както и очертаване на най-важните проблеми и приоритети, които общината трябва да реши за подобряване на управлението, стопанисването и опазването на общинската собственост.

Стратегията включва:

- основни принципи, цели и способи за придобиване, управление и разпореждане с имотите – общинска собственост.

- основни характеристики на имотите, които могат да се предоставят под наем или да бъдат предмет на разпореждане.

Стопанска дейност

Анализ на състоянието към момента, проблеми при управление и мерки за решаването им.

Предмет на стратегията са застроените и незастроени имоти-публична и частна общинска собственост, това число и жилищни имоти, както и стопанската дейност на общината.

ІІІ. ОСНОВНИ ПРИНЦИПИ, ЦЕЛИ И СПОСОБИ ПРИ УПРАВЛЕНИЕ НА ОБЩИНСКАТА СОБСТВЕНОСТ

3.1 Принципи при придобиване, управление и разпореждане с общинската собственост

Както до сегашната дейност така, и занапред при управление и разпореждане с общинско имущество, ще се ръководим от принципите на законосъобразност, откритост, целесъобразност, равнопоставеност, максимална ефективност в действията, прозрачност и гарантиране на обществения интерес. Общинската собственост се използва съобразно предназначението й, и за нуждите, за които е предоставена.

Изключение от принципа за равнопоставеност представлява правната възможност за принудително отчуждаване на недвижими имоти собственост на физически и юридически лица с цел задоволяване на общински нужди, които не могат да бъдат задоволени по друг начин, въз основа на влязъл в сила подробен устройствен план, предвиждащ изграждането на обекти – публична общинска собственост, или за добив на подземни богатства-публична общинска собственост, както и за изграждане на други обекти, определени със закон, след предварително равностойно парично обезщетение.

3.2 Основни цели

3.2.1. Идентифициране на обема на общинската собственост

Процесът на пълно идентифициране на собствеността на общината все още не е приключил.

До голяма степен процесът по актуването на собствеността на общините се забави, поради не приключилите процедури по възстановяването на земята, горите както и УПИ в населените места

Пълното идентифициране на обема общинска собственост е основна предпоставка за взимане на правилни решения по управление и разпореждане с общинско имущество.

3.3 Придобиване на общинска собственост

Придобиването на общинска собственост се извършва по силата на закон и въз основа на решение на Общинския съвет по два способа: възмездно и безвъзмездно придобиване

А/ Възмездно – придобиване на общинска собственост въз основа на решение на Общинския съвет.

- чрез покупка;

- чрез замяна;

- чрез изграждане;

- чрез делба;


- ликвидиране на съсобственост чрез изкупуване;


- чрез принудително отчуждаване на имоти, частна собственост за общински нужди.

Б/ Безвъзмездно – придобиване на общинска собственост по решение на общинския съвет.

- чрез безвъзмездно преотстъпване от държавата, чрез акт на компетентен държавен орган;


- чрез дарение, завещание;


- чрез придобиване по давност в полза на общината;


- по силата на закон;

- придобиване на вещи чрез доброволен труд и парични средства на населението на общината.

3.4 Управление на общинската собственост

Управлението на общинска собственост включва: използване, поддръжка, ремонт, опазване, предоставяне за ползване и предоставяне под наем.

Използване на общинска недвижима собственост се осъществява от общината, специализирани звена на бюджетна издръжка, общински предприятия, чрез отдаване под наем и чрез предоставяне за ползване.

Обектите публична общинска собственост, предназначени за осъществяване функциите на общинския съвет и общинската администрация се управляват пряко от кмета на общината.

Публичната общинска собственост, предназначена за осъществяване функциите на кметствата се управлява пряко от кмета на съответното кметство и от кметските наместници в населените места, които не са кметства.

Публичната общинска собственост, предназначена за трайно задоволяване на обществени потребности от общинско значение, включително имотите за здравни, културни, образователни, просветни и социални нужди се управляват и стопанисват от ръководителите на организациите или на юридическите лица на бюджетна издръжка.

Имоти – публична общинска собственост се предоставят безвъзмездно за управление на организации на бюджетна издръжка, след решение на общинския съвет.

Управлението на имотите – частна общинска собственост се организира, ръководи и контролира от кмета на общината.

Ръководителите на юридическите лица и на звената на общинска бюджетна издръжка осъществяват управлението на имотите частна общинска собственост, предоставени им безвъзмездно с решение на общинския съвет.

Поддръжката и ремонта на общинска недвижима собственост се финансира с бюджетни средства или дарения.

Предоставянето под наем и ползване на общинска собственост се извършва при условията и по реда предвиден в Наредбата за придобиване, управление и разпореждане с общинската собственост.

3.5 Разпореждане с общинска собственост

Разпореждането с общинска собственост включва: прехвърляне, учредяване, обременяване и прекратяване правото на собственост на общината върху обекти частна общинска собственост.

Разпоредителни сделки са:

3.5.1 Сделки с прехвърлителен ефект – отнасят се само за имоти частна общинска собственост.

- продажба по реда на ЗОС и ЗПСК, чрез търг или конкурс след решение на общински съвет;

- замяна – след решение на общинския съвет;

- ликвидиране на съсобственост – след решение на общинския съвет

- делба – след решение на общинския съвет, в случаите, когато делбата е доброволна;

- апортиране на недвижими имоти в капитала на търговски дружества – след решение на общинския съвет;


- дарение – след решение на общинския съвет;

3.5.2. Сделки с ограничени вещни права

- учредяване право на строеж – след решение на общинския съвет и след провеждане на търг или конкурс – при възмездно право на строеж;

- учредяване право на надстрояване или пристрояване върху съществуваща сграда, жилищна или нежилищна, изградена върху общинска земя;

- учредяване право на ползване – след решение на общинския съвет чрез търг или конкурс за срок от 10 години – възмездно или безвъзмездно;

- учредяване на различни сервитутни права, като право на преминаване;

- концесия – особено право на ползване, предоставено върху обекти публична общинска собственост за срок не по-дълъг от 35 години, който може да бъде продължен със съгласие на страните по концесионния договор, въз основа на решение на общинския съвет до 50 години.

- премахване на сгради, постройки и съоръжения по градоустройствена целесъобразност или освидетелствани като самосрутващи се и опасни.
- ипотека – използва се като гаранция по кредити, които общината взема;

ІV. ОСНОВНИ ХАРАКТЕРИСТИКИ НА ОТДЕЛНИТЕ ВИДОВЕ ИМОТИ, КОИТО МОГАТ ДА СЕ ОТДАВАТ ПОД НАЕМ ИЛИ ДА БЪДАТ ОБЕКТ НА РАЗПОРЕЖДАНЕ

От 1996 година с приемане на ЗОС, стартира процесът на идентификация на общинската собственост, който продължава и в момента.

Приоритетно са отписани от актовите книги за държавна собственост и са актувани за общинска собственост административни сгради, училища, детски градини, читалища, здравни заведения, жилища и др. 

С приемането на Закона за Преобразуване и приватизация на държавни и общински предприятия, част от застроените имоти на общината са предмет на прехвърлителни сделки. 

Съгласно водените главни регистри за общинска собственост – публична и частна към 31.12.2015 г. в Община Черноочене има съставени 744 бр. акта за собственост. От тях 195 бр. са за имоти в с. Черноочене и 549 бр. – в населените места в общината. Във връзка с извършени продажби и преактуване на имоти са отписани 223 бр. актове.

4.1. Имоти – публична общинска собственост

От актуваните имоти – публична общинска собственост са 196 броя, в т.ч. 14 училищни сгради, 11 детски градини, 4 читалища, 31 административни сгради, 16 спортни имота, 7 здравни заведения, културни заведения, социални дейности – 2 бр., водни обекта 44, водоснабдителни обекти – 36, други обекти – публична собственост 31 /паркове, терени, зелени площи, детски площадки и мери и пасища земеделски земи др./

Съгласно чл.14, ал.7 от ЗОС свободни имоти или части от тях - публична общинска собственост, могат да се отдават под наем за срок до 10 години след решение на общинския съвет. Части от имоти - публична общинска собственост, които са предоставени за управление, могат да се отдават под наем, при условие че не се възпрепятства осъществяването на дейностите, за които съответният имот е предоставен за управление.

По този ред се предоставят за ползване бюфети в учебни заведения, помещения в сгради на кметства за осъществяване на стопанска дейност, здравни служби – центрове на медицинска практика, помещения за медицински дейности, микроязовири за рибовъдна дейност и терени.

Съгласно чл.12, ал.3 от ЗОС имотите и вещите - общинска собственост, които не са необходими за нуждите на органите на общината или на юридически лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури.

По този ред са предоставени помещения на отдел „Социална закрила”, Центъра за спешна медицинска помощ, Здравната служба, както и на юридически лица с нестопанска цел, осъществяващи дейност в обществена полза.

4.2.Имоти – частна общинска собственост

Актувани имоти – частна общинска собственост 432 бр. в т.ч. застроени 41 бр., терени незастроени, включително поземлен фонд и др. – 391бр.

Стопанисването на имотите – частна общинска собственост се извършва основно чрез отдаване под наем.

4.3.Структура по вид и предназначение

4.3.1.Незастроени терени

Към 31.12.2015 г. в Община Черноочене има съставени 41 бр. актове за общинска собственост незастроени имоти. От тях в с. Черноочене 14 бр., а останалите са терени в населените места на общината. Голяма част от терените общинска собственост са застроени с жилищни сгради или други сгради с отстъпено право на строеж, които не са общинска собственост. 

На територията на кметствата терените са предимно с жилищно предназначение, с площ от 500 до 1200 кв. м. В някои населените места няма изработени кадастрални и регулационни планове, което затруднява тяхното идентифициране, актуване и разпореждане.

ПРОБЛЕМИ:

 Все още има населените места в общината с неодобрени кадастрални планове и такива, за които не са възлагани изработване на планове, което е проблем за идентифициране и актуване на имотите.

От общо 51 населени места с одобрени кадастрални планове са 25, с неодобрени – 6 населени места и в 30 населени места по обективни причини /обезлюдяване и отрицателен демографски прираст/ не са провеждани процедури по възлагане. Неодобрените кадастрални планове са изготвени в периода 1996 – 2002 г. и преди одобряването им следва да бъдат актуализирани.

МЕРКИ:
1. Осигуряване на финансиране и ускоряване на процедурите по актуализиране на неодобрените кадастрални планове и по възлагане изработването на такива.

2. Идентифициране и имотите и ускоряване действията по актуването им.

4.3.2. Застроени имоти

Застроените имоти – общинска собственост се стопанисват чрез отдаване под наем, предоставяне за безвъзмездно ползване и управление.

Към м. декември 2015 г. действащите договори за отдадени под наем имоти и части от имоти частна общинска собственост са разделени по предназначение както следва:

	№ по

ред
	предназначение
	Брой договори

	1.
	Обекти за търговия и услуги
	4

	2.
	Обекти за производствена дейност
	0

	3.
	Помещения за медицински дейности и стоматологични услуги
	16

	4.
	Помещения за клубна дейност на политически партии

	1

	5.
	Терени за стопанска дейност
	5

	6.
	Терени за временни съоръжения за др. вид дейност- нестопанска
	3

	7.
	Микроязовири
	0

	8.
	Земеделски земи и мери и пасища
	467

	9.
	Гаражи
	1

	10.
	Жилища
	1


За безвъзмездно ползване и управление са предоставени 2 сгради и части от тях на организации на бюджетна издръжка, за читалищна дейност, образователни, социални и здравни дейности и спортни клубове.

Мерки за по-ефективно управление:

1. Извършване на обстоен преглед на обектите-частна общинска собственост към които не е проявен интерес за наемане от физически и юридически лица, не са в добро експлоатационно състояние и обременяват общинския бюджет с разходи, без да формират приходи. При проявен интерес за закупуване за тези обекти ще започне процедура за продажба 

2. За обектите, към които има интерес за наемане, преценяване на срока за отдаване под наем, съобразно вида на обектите и експлоатационното им състояние. Обектите в лошо експлоатационно състояние да се отдават под наем за максималният срок, предвиден в закона и да се преустанови практиката на удължаване на договорите за наем.

3. Актуализирането на наемните цени следва да се извършва ежегодно, като се отчитат инфлационните процеси и наемните цени на свободния пазар.

4. Упражняване на системен контрол върху събираемостта на приходите от наемни и предприемане своевременни мерки спрямо некоректните наематели за събиране на дължимите суми по съдебен ред и прекратяване на сключените договори.

От 2005 г. в общината функционира система, обвързваща погасяване на задълженията на физически и юридически лица към общината с предоставяните административни услуги и разпореждане с общинско имущество. Налага се системата да бъде усъвършенствана, в частта, относно установяване задълженията към общината на лица с повече от една фирма.

4.3.3 Застроени жилищни имоти

Към м. декември 2015 г. общината разполага с 1 броя жилища. 

Средногодишно приходите от наеми на общински жилища възлизат на около 1000 лева.

4.3.4. Земеделски земи

Земеделската земя по начин трайно ползване, съгласно КВС има следната структура, посочена в таблицата:

	№

По

ред
	Землище
	Брой

имоти
	Пасища, мери и ливади /дка/
	Ниви

/дка/
	Изоставени ниви

/дка/
	Овощни градини и други /дка/
	Общо

/дка/

	1
	Бърза река
	228
	 311
	 376
	4
	2562
	3253

	2
	Патица
	494
	936
	1134
	0
	2430
	4500

	3
	Възел
	143
	264
	119
	81
	140
	604

	4
	Верско
	169
	298
	492
	0
	398
	1188

	5
	Стражница
	154
	600
	305
	38
	1331
	2274

	6
	Свободиново
	392
	866
	1003
	264
	2773
	4906

	7
	Бостанци
	306
	137
	373
	0
	768
	1278

	8
	Вождово
	211
	63
	319
	0
	413
	795

	9
	Пряпорец
	449
	463
	622
	8
	303
	1396

	10
	Среднево
	521
	207
	920
	0
	761
	1888

	11
	Драганово
	332
	741
	517
	7
	580
	1845

	12
	Божурци
	699
	494
	865
	0
	613
	1972

	13
	Каблешково
	393
	352
	594
	0
	399
	1345

	14
	Ябълчени
	319
	170
	667
	12
	2338
	3187

	15
	Минзухар
	2100
	1482
	3186
	0
	3731
	8399

	16
	Черноочене
	572
	288
	941
	0
	888
	2117

	17
	Пчеларово
	4964
	6632
	5268
	7
	13839
	25746

	18
	Железник
	499
	866
	638
	65
	642
	2211

	19
	Бели вир
	935
	2996
	1189
	33
	3788
	8006

	20
	Водач
	594
	1137
	721
	67
	715
	2640

	21
	Лясково
	1207
	1096
	1939
	0
	2624
	5659

	22
	Петелово
	1573
	1030
	3691
	0
	2919
	7640

	23
	Яворово
	803
	1836
	865
	34
	1467
	4202

	24
	Каняк
	962
	1511
	1059
	136
	2974
	5680

	25
	Даскалово
	1149
	829
	1365
	0
	2688
	4882

	26
	Черна нива

	625

	621
	1054

	0
	2881
	4556

	27
	Беснурка

	50
	369
	45

	0
	980
	1394

	28
	Боровско

	209

	525
	261
	0
	3391

	4177

	29
	Босилица
	125
	498
	163
	0
	783
	1444

	30
	Русалина
	163
	1172
	194
	0
	836
	2202

	31
	Куцово
	198
	1437
	246
	0
	1992
	3675

	32
	Ново селище
	205
	526
	246
	0
	1528
	2300

	33
	Комунига
	1749
	5960
	3572
	0
	17151
	26683

	34
	Соколите
	677
	1494
	210
	67
	15964
	17735

	35
	Войново
	109
	118
	90
	4
	1955
	2167

	36
	Средска
	299
	430
	237
	0
	2319
	2986

	37
	Небеска
	319
	1348
	276
	0
	3446
	5070

	38
	Безводно
	1607
	1523
	952
	0
	44555
	47030

	39
	Женда
	1009
	1731
	404
	253
	14199
	16587

	40
	Мурга
	425
	392
	511
	0
	15379
	16282

	41
	Бакалите
	499
	913
	584
	0
	5121
	6628

	42
	Дядовско
	741
	1179
	1211
	132
	2420
	4942

	43
	Габрово
	1767
	4049
	3560
	0
	5209
	12818

	44
	Йончово
	754
	1443
	983
	0
	10146
	12572

	45
	Паничково
	1297
	1273
	1727
	0
	7001
	10001

	46
	Житница
	860
	1331
	1329
	54
	2884
	5598

	47
	Ночево
	765
	1457
	1135
	0
	10048
	12640

	
	Всичко:
	34620
	55394
	48158
	1266
	222282
	327100


С промените в ЗСПЗЗ, земите по чл.19, останали след възстановяването правата на собствениците, се стопанисват и управляват от общината. Те служат за обезщетяване на собственици, за изпълнение на съдебни решения за признато право на собственост, за реализиране на проекти за техническа инфраструктура и други мероприятия.

Актуването на тези земи се извършва въз основа на протокол на комисията по чл.19 от закона, която установява действителният начин на трайно ползване, който протокол е предоставен на Община Черноочене.

Към настоящият момент земеделската земя се отдава под наем на физически лица, при условията, определени в ЗСПЗЗ и Наредбата за реда за придобиване, управление и разпореждане с общинска собственост на Общински съвет – с. Черноочене.

V. СТОПАНСКА ДЕЙНОСТ НА ОБЩИНАТА

Съгласно ЗОС, общината може да осъществява стопанска дейност чрез търговски дружества с общинско участие в капитала, чрез граждански дружества по ЗЗД, или чрез сдружения с нестопанска цел, при условията и по реда на Закона за юридическите лица с нестопанска цел.

Общината участва в капитала на  3 търговски дружества . 

Участието на общината в капитала на тези дружествата е както следва:

	№

по

ред
	Наименование на фирмата



	% общинско

участие



	1
	 „В и К“ гр. Кърджали
	3,6п 

	2
	Многопрофилна болница за активно лечение „Д-р Атанас Дафовски” АД гр. Кърджали
	3,0

	3
	ДЗСР „Мадан“ ООД
	5,5


VІ. АНАЛИЗ НА СЪСТОЯНИЕТО НА ВИДОВЕТЕ ИМОТИ ОБЩИНСКА СОБСТВЕНОСТ

Общото състояние на сградния фонд общинска собственост е задоволително. Част от имотите се нуждаят от основен ремонт, ремонт на покриви и укрепване, което изисква значителен финансов ресурс.

Поради ограничени финансови възможности, общината предприема частични ремонтни работи – основно за ремонт на покривни конструкции и текущи ремонти.

Освен със собствени средства общината търси възможности за външно финансиране по линия на различни европейски програми и проекти.

Тревожно е все още състоянието на микроязовирите – общинска собственост.

На територията на Общината няма микроязовири, които представляват потенциална опасност за населението и инфраструктурата.

За четири по-големи микроязовири са изготвени документации за концесия и подготовка за отдаване им на концесия. 

Предвиждаме, в зависимост от възможностите, да определим терени за паркиране, тъй като този проблем става все по-сериозен, особено в централната част на селото.

Управлението на спортните съоръжения се осъществява от общината. Проблемите с управлението и поддръжката на спортните имоти все още не са намерили решение, тъй като предоставянето им е обвързано със Закона за физическото възпитание и спорта. От месец май 2008 г. в този закон се приеха съществени промени, които дават възможност спортните обекти приоритетно да се предоставят на спортни организации, спортни клубове и юридически лица с нестопанска цел за осъществяване на общественополезна дейност в областта на спорта.

Проблем представлява и стопанисването на сградите на закритите учебни и детски заведения в кметствата. 

VІІ. АНАЛИЗ НА ПРИХОДИТЕ ОТ ПРОДАЖБА И ПРЕДОСТАВЯНЕ ПОД НАЕМ НА ОБЩИНСКА СОБСТВЕНОСТ

Разпореждането с общинска собственост се осъществява след решение на общинския съвет по реда на ЗПСК и по реда на ЗОС.

За периода 2012 г. - 2015 г. по реда на ЗОС са сключени разпоредителни сделки на обща стойност 629 940 лв.

Постъпленията от продажба на общинско имущество варират през годините в зависимост от пазарната стойност на обектите, търсенето в динамиката на цените на пазара на имота. През последните години се наблюдава засилен интерес към закупуване на парцели, основно за жилищно строителство, и инвестиционни цели.

Продажбата на по-атрактивните имоти все по-вече ще стеснява периметъра и ще ограничава приходите от собствеността. През следващите години не се очакват приходи и от продажба на земеделска земя, предвид забраните за извършване на разпоредителни сделки с тези имоти.

Ефективното управление на собствеността ще гарантира регулярност и устойчивост на приходите от нея.

Средногодишно постъпленията от наеми на имоти общинска собственост възлизат в размер на около 80 000 лв. и показват устойчивост през последните няколко години.

Главната цел на стратегията за управление на общинската собственост е защита на обществения интерес. Постигането на тази цел изисква:

- гарантиране на по-ефективно управление и повишаване приходите от стопанисването на общинската собственост;


- вземане на целесъобразни управленски решения, и стриктно прилагане на законодателството, което регламентира действията по отношение на собствеността за ефикасно и ефективно управление;

- търсене на възможности и решения за подобряване на състоянието на общинската собственост, повишаване приходите от собствеността и правилното планиране в общинския бюджет;

VІІІ. ПРИОРИТЕТИ И МЕРКИ ЗА УПРАВЛЕНИЕ НА ОБЩИНСКАТА СОБСТВЕНОСТ НА ОБЩИНА ЧЕРНООЧЕНЕ

Приоритет 1. Оптимизиране управлението на общинската собственост и повишаване на приходите.

МЕРКИ:

1. Разработване и приемане от Общинския съвет на годишна програма за управление и разпореждане с имоти-общинска собственост, след предварителен анализ и преценка на потребностите на общината, при ясна визия за целите и очаквания резултат.

2. Обвързване на планирания размер на приходите в годишната програма за управление и разпореждане с общинските имоти с инвестиционните намерения на общината за съответната година.

3. Продължаване  процеса на идентификация, доказване и придобиване на общинска собственост, която може да бъде източник на приходи в общинския бюджет през следващите години.

4. Изучаване и прилагане на добри практики в областта на публично-частното партньорство за реализиране на съвместни проекти в областта на собствеността.

5. Да се преустанови практиката на удължаване на наемни договори, като обектите да се отдават под наем за максималния срок, предвиден в закона, с оглед реализиране инвестиционните намерения на наемателите.

6. Ежегодно актуализация на наемната цена в съотношение с наемните цени на свободния пазар.

7. Упражняване на по-системен контрол върху събираемостта на приходите от наеми и предприемане своевременни мерки спрямо нередовните наематели.

8. Осигуряване на необходимия финансов ресурс и ускоряване на процедурата по актуализация на не одобрените кадастрални планове. Процедиране изработването на планове за населени места, за които все още не са възлагани, с цел идентифициране на собствеността и актуване на имотите.

9. Регламентиране на условията и реда, и цената на правото на преминаване през имоти-общинска собственост.

10. Изработване на планове за поземлено управление на земите по чл.19 от ЗСПЗЗ.

Приоритет 2.Подобряване състоянието на общинската собственост.

МЕРКИ:

1. Приоритетно да се насочват усилията за изготвяне на проекти за максимално усвояване на средства от фондовете на Европейския съюз за подобряване състоянието на сградния фонд.

2. Проучване на възможностите и предприемане на действия за осигуряване на средства от външни източници за поддръжка и обезопасяване на микроязовирите.

3. Възлагане на дейностите по обследване на сградите – общинска собственост и съставяне на технически паспорти, съгласно изискванията на Наредба №5/2006 г. на МРРБ за техническите паспорти на строежите.

4. Предприемане на своевременни действия за премахване на застрашените от само срутване сгради-общинска собственост.

Приоритет 3. Прозрачност и публичност при управление и разпореждане с общинска собственост.

МЕРКИ:

1. Поддържане в актуално състояние на електронна информационна система, обвързваща регистъра на имотите - общинска собственост с кадастъра и имотния регистър.

2. Поддържане в актуално състояние на публичен регистър за разпоредителните сделки с общинска собственост на сайта на общината. 

3. Поддържане на актуална база за имотите на общината.

ОБЩИНА ЧЕРНООЧЕНЕ

